google/wiki40b huggingface dataset:
Hermann von Oppeln-Bronikowski

Virke i det militære

Oppeln-Bronikowski tjenestegjorde etter første verdenskrigs utbrudd som frontoffiser i Frankrike. Etter krigen var han fra 1920 kavaleri-offiser i Reichswehr.
Ved utbruddet av annen verdenskrig (1939) var han kommandør for en rekognoseringsavdeling som rykket inn i Polen, og fra 1941 til 1945 var han stridsvognskommandør i Wehrmacht.
Etter å ha blitt såret i 1943 på Østfronten og påfølgende lasarettopphold ble Oppeln-Bronikowski i 1944 kommandør i Panzer-Regiment 100 i 21. Panzer-Division i Normandie og i 1945 kommandør i 20. Panzer-Division ved kampene i Schlesien. Han ble forfremmet til generalmajor den 30. januar. I april 1945 startet han med sine enheter under slaget ved Bautzen en vellykket avlastningsoffensiv og gjenerobret Bautzen, som var blitt delvis inntatt av sovjeterne. Etter kapitulasjonen 8. mai 1945 kom han først i amerikansk og så i britisk krigsfangenskap, en del av tiden i Internierungslager Staumühle, frem til han ble frigitt den 4. juli 1947.
Oppeln-Bronikowski var medvirkende som sivil rådgiver for oppbyggingen av den vesttyske Bundeswehr.

Sportsmann

Oppeln-Bronikowski ble olympisk mester under OL 1936 i Berlin. Han var med på det tyske laget som vant dressurkonkurransen. Laget besto av Heinz Pollay på hesten «Kronos», Oppeln-Bronikowski på «Gimpel» og Friedrich Gerhard på «Absinth».
Swingdans

Swingdans eller swing er et fellesnavn på flere pardanser som blir danset både som konkurransedans og sosial dans over store deler av verden. Swingdansen er en danseform som oppsto samtidig med swingjazzen på 1920- og 1930-tallet i USA. Swingdansen som internasjonalt fenomen henger spesielt sammen med utbredelsen av rock and roll-musikken fra 1940-tallet. Noen swingtyper er standardiserte og blir undervist på danseskoler, mens andre er folkelige former som hovedsakelig blir lært gjennom sosial dans.

Grunnsteg

Swing blir danset til musikk i 4/4-takt. Avhengig av swingtype går grunnstegene over 4, 6 eller 8 slag, dvs. 1, 1½ eller 2 takter i musikken. Normalen er at den som fører (tradisjonelt mannen) begynner å gå med venstre fot på første slag, den som blir ført begynner på høyre fot.

Gåsteg

Gåsteg går på hvert slag i takten, vekselvis venstre og høyre fot. En spesiell type gåsteg er gyngesteg (eng. rock step), der en tar ett steg (ofte bakover) på den første foten på første slag og så tilbake på den andre foten uten å flytte den på det andre slaget.

Trippelsteg

Trippelsteg er tre steg på to taktslag slik at en bytter fot i forhold til like og odde taktslag. I den originale swingdansen blir det gjort ved at en legger inn ett kort hjelpesteg rett før det andre slaget, slik at en går på samme fot på selve slagene. Dette hjelpesteget er synkopert, det vil si at det ikkje kommer midt mellom taktslagene, men noe seinere. Synkopering er en grunnleggende egenskap ved musikkformen swing: det er det selve uttrykket swing egentlig viser til. Synkopering er også karakteristisk for mye annen musikk det blir danset swing til, f.eks. boogie-woogie.
Det finnes mange alternativ til trippelsteg i swingdans. Alle har det til felles at en bytter fot i forhold til like og odde taktslag. En vanlig variant er å i praksis hoppe over det første steget ved å redusere det til en lett berøring av gulvet (eng. tap) eller den andre foten, eller til et spark i lufta. Dette innebærer at en utsetter vektoverføringa til det andre slaget, så en får heller ikke noe hjelpesteg. Det kan også gjøres slik at en tar steget på første slag og enten venter på det andre slaget eller markerer det på annet vis uten å bytte fot.
The Sandman

The Sandman er en tegneserie skrevet av Neil Gaiman, først tegnet av Sam Kieth og Mike Dringenberg, og siden av en lang rekke ulike tegnere og publisert av DC Comics. Den blir ofte referert til som en av de viktigste tegneseriene i moderne tid, og representerte et gjennombrudd for Gaiman. Den gikk fra #1 (1988) til #75 (1996). Seriene har blitt samlet i flere tegnseseriebøker, med omslag av illustratøren Dave McKean.
The Sandman (engelsk for Ole Lukkøye) er seriens hovedperson. Hans virkelige navn (ett av mange) er Drøm (Dream), en av de Evige, konge over Drømmeriket og personifiseringen av drømmer og fortellinger. Figuren er inspirert av flere fortellinger for barn. De gjennomgående hovedpersonene er Drøm og hans seks søsken, de Evige (i synkende rekkefølge etter alder): Destiny (Dom på norsk), Death (Døden), Dream (Drøm), Destruction (Destruksjon), tvillingene Despair (Desperasjon) og Desire (Drift), samt lillesøster Delirium (Delirium). I tillegg til de Evige og andre personer som er unike for serien, har Neil Gaiman lånt en lang rekke figurer fra mytologi, religioner og vår egen historie (f.eks. Tor og Odin, Shakespeare og den egyptiske katteguden Bast).
Neil Gaiman har også skrevet to miniserier om Sandmans søster; Death: The High Cost of Living og Death: The Time of Your Life (begge illustrert av Chris Bachalo). Begge disse to historiene er frittstående i forhold til resten av serien, men viderefører flere personer som først ble introdusert i A Game of You. I 2003 utga Gaiman også den tegneserieboken Sandman: Endless nights, hvor hvert av de syv kapitlene dreier seg rundt en av de Evige.
The Sandman har vunnet et utall priser over hele verden, blant annet i England, USA, Tyskland, Spania, Frankrike, Finland og Norge. På norsk er The Sandman gitt ut både i egne bøker og i tegneserieheftet Magnum og Magnum Spesial av Bladkompaniet.
Winkleigh

Winkleigh er en liten landsby i Devon, England. Den er best kjent som fødested for Inch Cider. Fabrikken stengte for noen år siden og flyttet til North Tawton. Inch's Cider ble kjøpt av Bulmer's, som så stengte bryggeriet. Noen av de ansatte driver imidlertid fremdeles Winkleigh Cider på Hatherleigh Road.

Flyskole

Under den andre verdenskrig ble fra 1944 RAF Winkleigh Flystasjon brukt av det norske flyvåpenet som treningssenter. Utdanningen av norske flyvere, «Little Norway», overført til flystasjonen Winkleigh i Devon, Storbritannia.
Running with Scissors

Handling

Filmen er basert på Augusten Burroughs' semibiografiske memoarer, og handler om hans barndom. Da Burroughs var liten ga moren ham bort til en uortodoks psykiatrist, en eksentrisk mann med en eksentrisk familie, slik at han skulle få oppdragelsen sin der.
I en alder av tolv år ble Burroughs venn med Neil Bookman, en pedofil som bodde i en skur i en bakgård. Handlingen er sentrert rundt en barndom på grensen av loven, der regler var uhørte, og juletreet sto oppe hele året, der Valium ble inntatt som godteri, og hvis man kjedet seg kunne man skape underholdning med elektrosjokkterapimaskinen.
Hjelp (TV-film)

Handling

Filmen handler om sentralisering og boligdyrtid. En mann og hans familie har flyttet til Oslo. Han har en bra jobb og forholdsvis pen inntekt. For å få bedre boligforhold skaffer mannen seg en bolig som koster i overkant av det han kan makte. Han trenger sosialhjelp.
Les Issambres

Les Issambres er strandområdet i Roquebrune-sur-Argens. Les Issambres strekker seg langs en 8 km lang strekning med klipper og fine sandstrender.
15. august 1944 ble strendene i Saint Tropez, Sainte Maxime og Les Issambres senter for Operation Dragoon, invasjonen og frigjøringen av Sør-Frankrike under andre verdenskrig. US Delta Force fra 93rd Evac kom inn her.  Rett ved inngangen til stranden, ved La Garonette er det en minnestatue for ilandsettingen til ære for de amerikanske troppene. Seilesenteret heter La Batterie siden dette var lokaliteten til et tysk batteri.
Landsforeningen for overvektige

Landsforeningen for Overvektige (LFO) er en norsk interesseorganisasjon som har som mål å hjelpe og lette hverdagen til alle som sliter med overvekt. LFO ble etablert i 2000 av Fedon Lindberg. Blant arbeidsoppgavene til organisasjonen er å informere om behandlingstilbud, informere og bidra til å forebygge utvikling av overvekt og arbeide for at fedme blir definert som en kronisk lidelse i trygderettslig forstand.
Organisasjonen har ca. 300 medlemmer (2012)
LFO er medlem av Funksjonshemmedes Fellesorganisasjon.

Landsforeningen for Overvektiges formål

•Informere om overvekt
•Informere om behandlingstilbudet for syklig overvekt
•Informere og bidra til å forebygge utvikling av overvekt
•Arbeide for at utlegg for behandling og medisiner  for overvekt skal få økonomisk refusjon på linje med andre kroniske lidelser.
•Bidra til at overvektige får bedre livskvalitet
•Bidra til positivt samvær og fellesskap mellom overvektige
•Arbeide for å fremme interessen for forskning på områder knyttet til sykelig overvekt
•Arbeide mot diskriminering av sykelig overvektige i samfunnet

Sentralstyre

Jørgen Foss, leder
Petter Nøding, nestleder
Kathrine Bølien, økonomiansvarlig
Changjiang Li

Changjiang (kinesisk: 昌江黎族自治县; pinyin: Chāngjiāng lízú Zìzhìxiàn) er et autonomt fylke i den kinesiske provinsen Hainan. Den er umiddelbart underlagt provinsen.
Befolkningen var på 225 131 innbyggere i 1999.

Økonomi og samferdsel

I dette fylket bygges Changjiang kjernekraftverk ut (20129, det skal få en kapasitet på 1.300 MW, men kanskje dobbelt så mye dersom utredede planer om ytterligere effektdobling blir realisert.
Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.
Islands nasjonal- og universitetsbibliotek

Landsbókasafn Íslands – Háskólabókasafn («Islands landsbibliotek – Universitetsbiblioteket») er Islands nasjonal- og universitetsbibliotek.
Biblioteket er det nasjonale biblioteket som samler alle trykte verk som publiseres på Island, av islendinger og om Island. Som universitetsbibliotek har det landets største samling av vitenskapelige arbeider på flere språk. Mange kan lånaes av lånetakere med lånekort. Manuskriptsamlinga omfatter flere enn 15 000 volumer. De fleste er fra tidligmoderne tid og den moderne tida. Disse verka samt de som ble publisert før 1900 kan man lese på biblioteket.
Det nåværende biblioteket ble grunnlagt i 1994, da det tidligere nasjonalbiblioteket Landsbókasafns Íslands, grunlagt i 1818, ble slått sammen med universitetsbiblioteket, Háskólabókasafns.
Pablo Hernández

Klubbkarierre

Hernández er et produkt av Valencias ungdommssystem. Han gjorde sin debutkamp for Valencia i 2005/2006-sesongen, mot Osasuna, en kamp Valencia tapte 1–2 borte. Neste sesong ble han lånt ut til Cádiz CF.
Lånke Idrettslag

Historikk

Klubben ble offisielt stiftet som Lånke Idrettslag 12. mai 1918, men hadde da eksistert siden 1908 under navnet  Lånke Skilag.
Junior-NM i alpint 2017

Junior-NM i alpint 2017 ble arrangert som to konkurranser. Slalåm og storslalåm for Junior I-klassen ble arrangert av Voss Alpin den 10.–13. februar 2017 i Bavallen på Voss, mens alle øvelser for Junior II-klassen ble arrangert av Narvik Slalåmklubb samtidig med Senior-NM i Fagernesfjellet i Narvik fra 27. mars til 2. april 2017.
Faraohund

Opprinnelse og alder

Faraohunden, som gjennom en årrekke har blitt kalt «verdens eldste hunderase», er utvilsomt svært gammel som type, men ny forskning med såkalt mtDNA har avdekket at rasen, i likhet med de andre podencoene, i sin nåværende form, ikke kan være mer enn ca. 150–200 år gammel (Peter Savolainen). Den ble før dette ofte regnet som en direkte etterkommer av tesem, selveste urmynden. I dag vet man imidlertid ikke nøyaktig hva eller hvilke hunder som ligger til grunn for rasen. I hjemlandet Malta, der denne hunden er utpekt som nasjonalhund, kalles den kelb tal-fenek, som oversatt til norsk blir hund som jakter kanin.
Rasen ble på 1920-tallet importert til Storbritannia, men først omkring 1970 ble den anerkjent av The Kennel Club. Den har siden spredt seg til andre land, og i dag regner man med at det finnes omkring 3000–4000 av disse hundene i verden. På Malta har imidlertid rasen vært på retur. Rasestandarden hos FCI er fra 24. juni 1987.

Utseende, anatomi og fysikk

Faraohunden er en elegant og langbeint hund med en langstrakt kropp, som har mange fellestrekk med myndene. Den er kvikk og hurtig, og galopp er en naturlige bevegelsesform. Den har et edelt utseende med tørre, rene linjer. Den er elegant og lettvint, men likevel kraftig og muskuløs. Hodet er kileformet, langt og smalt som hos myndene, men den har stående spisse ører. Den lange halen bæres på myndevis.
Pelsen er fin, kort og glatt tilliggene. Fargen er rød, hvite tegninger i brystregionen og ei smal hvit stripe i pannen er tillatt. Hvit haletipp er ønskelig.
Hannene blir normal 56–63,5 cm i skulderhøye og veier gjerne 25–30 kg. Tispene blir normalt 53–61 cm i skulderhøyde og veier gjerne ca. 2–5 kg mindre enn hannene.

Bruksområde

I Norge er denne hunden først og fremst en flott familiehund og en spennede utstillingshund, men på Malta og flere andre steder brukes den fortsatt som jakthund på småvilt. Den er meget hurtig og bruker både syn, lukt og hørsel når den jakter. Den regnes også som en ypperlig sporhund og kan med stor sikkerhet også bli en god ledhund, siden rasen sjelden bjeffer utenfor sitt domene. I tillegg er den ypperlig egent til mange former for hundesport.

Lynne og væremåte

Faraohund er en livlig, trofast og lojal hund som krever mosjon og menneskelig kontakt for å trives maksimalt. Rasen regnes som flink med egne barn, men er gjerne noe reservert overfor fremmede. Den passer trolig best for folk som har litt erfaring med hund fra før.

Annet

Rasen regnes som sunn. Den er kjent for ikke å trives når det blir for kaldt eller om det regner.
Indias Barn

Virksomhet

Indias Barns hovedfokus er utdanning. Dette inkluderer hele utdanningsløpet, fra grunnskole til fullført yrkesopplæring eller høyere utdanning. Fadderbarn i Indias Barns fjernadopsjonsprogram får all støtte de trenger til å fullføre utdanningen sin så lenge de har evner og motivasjon til det. Dette inkluderer bl.a. skolebøker og annet utstyr, leksehjelp, støtte til transport og annen praktisk hjelp. I tillegg deltar barna i aktiviteter som støtter opp under deres evne til å lære, som helseoppfølging og fritidsaktiviteter.
Indias Barn arbeider i fire områder i delstaten Maharashtra på Indias vestkyst: Mumbai, Pune, Raigad og Dabhol.

Administrasjon og økonomi

Indias Barn arbeider med fjernadopsjon av indiske barn. Med ordet fjernadopsjon menes en ordning der en person eller gruppe gir et fast, månedlig bidrag til Indias Barns fjernadopsjonsprogram. Som symbol for fadderskapet får hver fadder tildelt et navngitt barn de får følge gjennom regelmessige rapporter. Ved utgangen av 2013 hadde Indias Barn ca. 3000 faddere, som sammen støttet ca. 4300 fadderbarn. I tillegg til individuelle faddere, er også organisasjoner, bedrifter, skoler og lokalsamfunn faddere.
Children’s Future India (CFI) er Indias Barns samarbeidspartner i India. CFI ble etablert i 2004 og har ansvaret for at alle planlagte aktiviteter blir gjennomført.
Indias Barn har en norskspråklig hjemmeside.
Peña de Bernal

Peña de Bernal er en monolitt i den meksikanske delstaten Querétaro. Med en høyde på 350 meter er den verdens tredje høyeste monolitt, etter Gibraltarhøyden i Gibraltar og Sukkertoppen i Rio de Janeiro. Det høyeste punktet befinner seg 2 510 meter over havet.
Peña de Bernal befinner seg ved landsbyen Bernal i Ezequiel Montes kommune, om lag 50 km nordøst for delstatshovedstaden Santiago de Querétaro.
Den ble danna for rundt 100 millioner år siden, under juratida, og var da sannsynligvis over tre ganger så høy som i dag.
Tromsø bibliotek og byarkiv

Tromsø folkebibliotek er bibliotek for innbyggere og besøkende i Tromsø kommune. Hovedbygningen ble flyttet fra sine gamle lokaler i Storgatbakken til Fokuskvartalet og åpnet den 3. august 2005. Den huser samlinger fordelt over fire etasjer.
Biblioteket har i tillegg to byfilialer i bydelene Kroken og Tromsdalen, samt distriktsfilialer på Brensholmen, Sjursnes og Lakselvbukt.

Hovedbygningen

Bygningen er oppført under det opprinnelige taket av gamle Fokus Kino, som ble tegnet av arkitekt Gunnar Bøgeberg Haugen og åpnet 16. mars 1973. Den spesielle takkonstruksjonen tegnet han med utgangspunkt i den spanske arkitekten Felix Candelas konstruksjon, som ofte går under betegnelsen candelaskall. Den er utformet som fire store buer som danner en hyperbolsk paraboloid form.
Taket har holdt meget høy kvalitet siden bygningen ble oppført, slik at da det ble bestemt å bygge nytt, kunne det selvbærende taket bli stående igjen.
Arkitektfirmaet HRTB AS sto for tegningen av bygget, mens Skanska AS sto som byggherre. Det kostet 121,8 millioner å bygge det 3 710 m² store bygget. Parketten er produsert av bjørk fra Troms.

Strikkefestival i Tromsø

Hovedbiblioteket har arrangert «Strikkefestival i Tromsø» i flere år. Festivalene inneholder både faglige foredrag og workshops om strikking. I 2011 ble den første strikkefestivalen arrangert i forbindelse med Husflidsdagen sammen med lokale husflidslag Festivalene i 2012 og 2013 gikk over to dager i oktober og var et samarbeid med Norges Husflidslag, Husfliden og Troms fylkeskommune. De planlegger strikkefestival i oktober 2014.
Ontario

Demografi

Ifølge folketellingen i Canada fra 2011 hadde Ontario en befolkning på 12 851 821, fordelt på 4 887 508 av totalt 5 308 785 boliger var bebodde, en økning i befolkning på 5,7 prosent i forhold til 2006, da folketellingen viste et innbyggertall på 12 160 282. Med sitt landareal på 908 607,67 km², hadde Ontario en befolkningstetthet på 14,1 innbyggere per km² i 2011. Ifølge Statistics Canada er innbyggertallet for 2013 estimert til å være 13 537 994.
Majoriteten av Ontarios innbyggere er av engelsk eller annen europeisk avstamning. Det er samfunn av skotske, irske og italienske innbyggere i provinsen. Elleve prosent av innbyggerne i Ontario er fransktalende, men færre enn fem prosent er franko-ontarisk. Sammenlignet med befolkningsøkning på grunn av fødselsrater og med innflyttere fra andre canadiske provinser, er innvandring et viktig element i forbindelse med befolkningsveksten, og har vært det i to århundrer.
Omtrent en fjerdedel av innbyggerne i Ontario er «synlige minoriteter», en omstridt term brukt av canadiske myndigheter for å beskrive innbyggere med annen hudfarge enn majoriteten av innbyggerne. Innfødte canadiere utgjør 
2,4 prosent av beolkningen, og de fleste i denne gruppen er av First Nations og métiser, samt en mindre gruppe inuitter. Antallet innfødte har økt raskere enn den generelle befolkningen i Ontario.

Religion

Per 2011 utgjorde medlemmer av den romersk-katolske kirke 31,4 prosent av provinsens innbyggere, United Church of Canada 7,5 prosent, og den anglikanske kirke 6,1 prosent. 23,1 prosent av innbyggerne har ingen religiøs tilhørighet.

Språk

Engelsk er det primært brukte språket i Ontario. Ifølge folketellingen i Canada fra 2011 var engelsk førstespråket hos om lag 70 prosent av provinsens befolkning. Det er også en betydelig andel fransk-språklige, spesielt konsentrert i det sentrale og østlige Ontario. Lov om franskspråklige servicetilbud (på engelsk French Language Services Act), hvor lokale myndigheter har plikt til å tilby tjenester også på fransk, har effekt når minst ti prosent av befolkningen har oppgitt å ha fransk som førstespråk. Språk som italiensk, tamil, kinesisk og punjabi blir benyttet av immigranter i provinsen.
Mikhail Botvinov

Karriere

Den russiskfødte løperen startet for hjemlandet til og med sesongen 1995/96, men etter uenighet med det russiske skiforbundet gikk han over til det østerrikske landslaget og ble østerriksk statsborger. Fra 1997 kunne han konkurrere internasjonalt for Østerrike.
Botvinovs første store trium var gullmedaljen på 4 x 10 km stafett under VM 1999 sammen med Christian Hoffmann, Alois Stadlober og Markus Gandler. I samme mesterskap tok han bronse på 50 km klassisk.
Karrierens høydepunkt kom under OL 2002, da han tok sølv på 30 km fri teknikk bak landsmannen Christian Hoffmann. Under OL 2006 i Torino fikk han bronse på 50 km fellesstart, bak Giorgio Di Centa og Jevgenij Dementjev.
Sander Boschker

Internasjonal karriere

Han har spilt én landskamp for Nederland. Han ble ikke tatt ut i den endelige troppen til fotball-EM 2008, men ble tatt med i troppen som skal spille for Nederland i fotball-VM 2010.
Vechta

Vechta er en by med om lag 30 000 innbyggere i Niedersachsen i Tyskland. Den er hovedstad i Landkreis Vechta. Byen var kjent som den nordligste katolske utpost i Tyskland. Den ligger mellom Bremen, Oldenburg og Osnabrück. Den ligger bare 37 meter over havet i et myrlendt område, noe som avspeiles i bynavnet. Vecht betyr fuktig på gammelhøytysk.

Skoler

Som hovedstad i Landkreis Vechta har Vechta en rekke skoler og høyskoler. Den har åtte grunnskoler, fire Hauptschuler, to realskoler, to offentlige og fire private gymnas. Det er også en Hochschule Vechta i byen med undervisning i pedagogiske og sosiale fag. Den hadde om lag 3 400 studenter vinteren 2007-2008.
Loe Rørprodukter

Loe Rørprodukter AS er en av Norges største leverandør av betongkummer og rør. Firmaets høyeste månedomsetning har vært på 22,1 millioner. Bedriften har en historie som går tilbake til 1933, da Kristoffer Loe startet med produksjon av takstein. Fra 1938 laget Loe rør og kummer. Bedriften ble i 1997 overtatt av Kristoffers sønnesønn Lars Kristoffer Loe.
Bedriften har 40 ansatte, fordelt på fem salgskontorer. Loe Rørprodukter er medlem i BASAL, en sammenslutning av 17 betongvareprodusenter.
Ny fabrikk med en produksjonshall på 7000m² åpnes i Hokksund i 2011.

Historie

1933 – Etablert av Kristoffer Loe, produksjon av takstein
1938 – Produksjon av rør og kummer i betong
1960 – Produksjon av betongelementer
1997 – Loe Rørprodukter AS, Lars Loe overtar selskapet
2004 – Loe Betongelementer AS, Lars Loe overtar selskapet
2005/2006 – Ny selskapsstruktur, Holdingselskap med to produksjonsselskaper og ett eiendomsselskap.
2006–2010 – Utvikling og modernisering av produksjonen
Sienna Guillory

Biografi

Guillory ble født i Fulham i London, og er datter av den cubanskfødte gitaristen Isaac Guillory og hans første kone, Tina. Sienna har en bror ved navn Jace, samt to mye yngre halvsøsken, Eleanor og Jacob.
Sienna vokste opp i et bohemsk hjem i London, og senere i North Norfolk. Hun var omgitt av artister, så det virket bare naturlig at hun begynte med skuespill. Fra 1989 til 1993 underviste hun ved det berømte Gresham's School. Hun hadde sin debut på skjermen i den britiske TV-serien Riders (1993), etter at hun ble «oppdaget» av talentspeidere til serien mens hun ennå gikk på skolen. Selv om rollen var liten, ble hun lagt merke til. Hennes opptreden i serien gjorde at hun fikk nok en liten rolle, denne gangen i miniserien The Buccaneers. Hun tok en liten pause fra skuespill i 1995, for å fullføre studiene. Under denne perioden arbeidet hun som kelner for å tjene til livets opphold. I en alder av 21 reiste hun hjem til Norfolk etter å ha spilt inn en uavhengig film i Russland. Hun hadde med seg en venninne som ønsket å bli modell. Sienna reiste sammen med venninnen til et modellbyrå, Select Models, som signerte kontrakt med begge to.
Sienna Guillory ble en av Storbritannias mest ettertraktede modeller i de fire årene hun arbeidet som modell. I 2000 stemte leserne av Esquire magazine henne fram som Storbritannias mest kvalifiserte kvinne, og i 2002 kom hun på 89.-plass på Maxims liste over 100 sexyeste kvinner. Det var imidlertid skuespill Sienna var interessert i, og hun begynte å studere drama. Da hun returnerte til skjermene i 2000 med en thriller, Sorted, hadde hun utviklet sin egen stil. Kort tid senere reiste hun til Hollywood, og medvirket i filmer som The Time Machine og Resident Evil: Apocalypse. 
Guillory var gift med den britiske skuespilleren Nick Moran fra juli 1997 til 2000. Senere giftet hun seg med skuespiller Enzo Cilenti, og de bor i dag i London.